Besedilo v učbeniku še enkrat preberi, nato pa v zvezek napiši današnji datum in naslov **OBSREDOZEMSKE POKRAJINE V NOTRANJOSTI**.

**Prepiši besedilo:**

Primorske pokrajine v notranjosti so **Kras, Vipavska dolina, Goriška brda in Brkini**. Zaradi kraških značilnosti je bil **Kras najmanj ugoden** za življenje ljudi. Ugodni pogoji za kmetijstvo, posebno za sadjarstvo in vinogradništvo, pa so skupne značilnosti nekraških pokrajin. Pomembna središča z raznovrstnimi dejavnostmi so **Nova Gorica, Ajdovščina, Sežana in Ilirska Bistrica**. Ostala, manjša naselja so po navadi na **slemenih gričev**, saj so doline spremenjene v kmetijska zemljišča. Najbolj značilen veter v teh pokrajinah je **BURJA**.

**Prepiši vprašanja in s pomočjo učbenika nanje odgovori.**

1. Opiši burjo.
2. Na kratko zapiši značilnosti vsake od primorskih pokrajin v notranjosti (Kras, Vipavska dolina, Goriška Brda, Brkini.
3. Poišči in zapiši ali nalepi podatke o značilnostih primorskih pokrajin v notranjosti – lipicanci, Škocjanske jame, praznik češenj,..
4. Opiši razliko med Krasom in krasom.

**Na zemljevidu Slovenije pokaži**: Ankaran, Koper, Izolo, Strunjan, Piran, Portorož, Lucijo, Brkine, Goriška brda, Vipavsko dolino, Kras, Novo Gorico, Ajdovščino, Sežano, Ilirsko Bistrico, rek Sočo in reko Vipavo.